নিহতের পুত্র ও মামলার বাদি দিদার হাওলাদার জানান, খবর পেয়ে তিনি ঢাকা থেকে বাড়িতে ফিরে গত ৩ জানুয়ারি মজিবুর রহমান দুলাল, তারিকুল হাসান পলাশসহ ২১জনের নাম উল্লেখ করে আরও ১০/১২জনকে আসামি করে থানায় হত্যা মামলা দায়েরের জন্য এজাহার দাখিল করেন। রহস্যজনক কারণে থানা পুলিশ একটি সাদা কাগজে তার স্বাক্ষর নিয়ে মামলার প্রধান সাত আসামির নাম বাদ দিয়ে এজাহারভূক্ত করেন। তিনি আরও জানান, থানা পুলিশ মামলার প্রধান আসামিদের নাম বাদ দেয়ায় তিনি পূর্ণরায় ওইসব আসামিদের নাম অর্ন্তভূক্ত করে আদালতে মামলা দায়েরের জন্য আবেদন করেছেন। ঘটনার প্রায় দুই মাস অতিবাহিত হলেও হত্যা মামলায় পুলিশ রহস্যজনক কারণে অদ্যবর্ধি এজাহারভূক্ত কোন আসামিকে গ্রেফতার করেননি। উল্টো একই তারিখে আসামি পক্ষের দায়ের করা দুটি সাজানো মিথ্যে মামলায় পুলিশ স্থানীয় ইউপি সদস্যসহ নিরিহ গ্রামবাসীকে গ্রেফতার করে জেলহাজতে প্রেরণ করেছেন। এমনকি হত্যা মামলাটি ভিন্নখাতে প্রবাহিত করার জন্য প্রভাবশালী সন্ত্রাসীরা ওই এলাকার এক প্রতিবন্ধী যুবককে হত্যা করার জন্য মিশনে নামেন। যার রহস্য ফাঁস হওয়ায় এলাকায় ব্যাপক তোলপাড় শুরু হয়েছে।